ⵊⴰⴷ ⵍⵎⴰⵍⵃ

ⵊⴰⴷ ⵍⵎⴰⵍⵃ ⵉⴳⴰ ⵢⴰⵏ ⵓⵏⴰⵥⵓⵕ ⴷ ⵓⵎⵙⴹⵚⵉ ⴰⵎⵖⵔⵉⴱⵉ ⵙⴳ ⵜⵡⵊⴰ   ⵏ ⵓⴷⴰⵢⵏ ⵉⵎⴰⵣⵉⵖⵏ, ⵉⵍⵓⵍⵏ ⴳ ⵜⴳⵎⵎⵉ ⵜⵓⵎⵍⵉⵍⵜ ⴰⵙⴳⴳⵯⴰⵙ ⵏ 1971 ⴳ 19 ⵉⴱⵔⵉⵍ. ⵉⵏⴽⵔ ⴷ ⴳ ⵢⴰⵜ ⵜⵡⵏⵏⴰⴹⵜ ⵜⴰⵥⵓⵕⴰⵏⵜ, ⴰⵔ ⵉⵙⴰⵡⴰⵍ ⴽⵉⴳⴰⵏ ⵏ ⵜⵓⵜⵍⴰⵢⵉⵏ, ⵉⵙⵙⵏ ⴷⴷⴰⵔⵉⵊⴰ ⵜⴰⵎⵖⵔⵉⴱⵉⵜ, ⵜⴰⴼⵕⴰⵏⵚⵉⵚⵜ, ⴷ ⵜⵄⵉⴱⵔⵉⵜ ⴷ ⵜⵓⵜⵍⴰⵢⵜ ⵜⴰⵢⵎⵎⴰⵜ ⵏⵏⵙ ⵍⵍⵉ ⵜⵜ ⵉⴳⴰⵏ ⴷ ⵜⵎⴰⵣⵉⵖⵜ.ⵜⵓⴷⵔⵜ ⵏⵏⵙ

 ⵜⵉⴳⵎⵉ ⴷ ⵓⵙⵍⵎⴷ ⵏⵏⵙ 
ⵉⵍⵓⵍ ⵊⴰⴷ ⵍⵎⴰⵍⵃ ⴳ ⵜⴳⵎⵎⵉ ⵜⵓⵎⵍⵉⵍⵜ ⴳ ⵢⴰⵜ ⵜⵡⵊⴰ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ ⴷ ⵜⵓⴷⴰⵢⵜ, ⵉⴽⴽⴰ ⵜ ⵉⵏⵏ ⴱⴰⴱⴰⵙ ⴰⵔ ⵉⵙⴽⴰⵔ ⴰⵙⵎⴷⵢⴰ ⴰⵏⵙⵙⴰⵙⵎ ⵣⵓⵏ ⴷ ⵜⴰⵔⴰⵎⵙⵓⵜ, ⴰⵢⴰⵏⵏ ⴰⴷ ⵜ ⵢⵓⴷⵊⴰⵏ ⴰⴷ ⵉⵏⵏⵖⵣⵍ ⵙ ⵜⵥⵓⵕⵉ ⵙⴳ ⵎⵥⵥⵉ ⵏⵏⵙ. ⴹⴰⵕⵜ ⵏ ⵜⵖⵔⵉ ⵏⵏⵙ ⵜⴰⵎⵏⵣⵓⵜ ⴷ ⵜⵙⵉⵏⴰⵏⵜ ⴳ ⵍⵎⵖⵔⵉⴱ, ⵉⴼⴼⵖ ⴳ ⵓⵡⵜⴰⵢ ⵏ ⵙⴰ ⴷ ⵎⵔⴰⵡ ⵏ ⵓⵙⴳⴳⵯⴰⵙ ⵖⵔ ⴽⴰⵏⴰⴷⴰ ⴰⴼⴰⴷ ⴰⴷ ⵉⵖⵔ ⵜⵉⵎⴰⵙⵙⴰⵏⵉⵏ ⵜⵉⵙⵔⵜⴰⵏⵉⵏ ⴳ ⵜⵙⴷⴰⵡⵉⵜ ⵏ ⵎⵓⵏⵜⵔⵢⴰⵍ. ⴳ ⵓⵙⴳⴳⵯⴰⵙ ⵏ 1992, ⵉⵎⵎⵓⵜⵜⵉ ⵖⵔ ⴱⴰⵔⵉⵣ ⴷ ⵉⵙⴱⵓⵖⵍⴰ ⵜⴰⵎⴼⴽⵉⵜ ⵙ ⵜⵖⵔⵉ ⵏ ⵜⵥⵓⵕⵉ ⴳ ⵜⵉⵏⵎⵍ ⵜⴰⵅⴰⵜⴰⵔⵜ «ⴽⵓⵔ ⴼⵍⵓⵔⴰⵏ».ⵊⴰⴷ ⵍⵎⴰⵍⵃ

 ⵜⴰⵡⴰⴷⴰ ⵏⵏⵙ ⵜⴰⵥⵓⵕⴰⵏⵜ 
ⵜⵙⵙⵏⵜⵉ ⵜⴰⵡⴰⴷⴰ ⵏⵏⵙ ⵖⴼ ⵉⵎⵣⴳⵓⵏⵏ  ⵉⴼⵕⴰⵏⵚⵉⵚⵏ ⴳ 1995, ⵎⴰⵛⴰ ⴰⵙⵙⵏⵜⵉ ⵏⵏⵙ ⴰⴷⵜⵜⴰⵏ ⵉⵍⵍⴰ ⵏⵏ ⴷⴰⵔ ⵙⵉⵏ ⵉⴼⵕⵕⴰⵊⵏ ⵉⵎⵙⴹⵚⴰⵢⵏ ⵏⵏⵙ ⵍⵍⵉ ⵜⵏ ⵉⴳⴰⵏ ⴷ «La vie normale» (ⵜⵓⴷⵔⵜ ⵜⴰⴱⴷⴷⴰⵢⵜ) ⴷ «L'autre c'est moi» (ⵡⴰⵢⵢⴰⴹ ⵉⴳⴰ ⵜ ⵏⴽⴽ), ⵍⵍⵉ ⴷ ⵢⵉⵡⵉⵏ  ⵢⴰⵏ ⵓⵎⵓⵔⵙ ⴰⵅⴰⵜⴰⵔ ⴷ ⵍⵍⵉ ⵜ ⵢⵓⴷⵊⴰⵏ ⴰⴷ ⵉⵙⴽⵔ ⴰⴷⵖⴰⵔ ⵏⵏⵙ ⴳⵔ ⵉⵎⵙⴹⵚⴰⵢⵏ ⵉⵅⴰⵜⴰⵔⵏ ⴳ ⴼⵕⴰⵏⵚⴰ.

ⴳ ⵙⵙⵉⵏⵉⵎⴰ, ⵎⵢⴰⵏⴰⵡⵏⵜ ⵜⵎⵍⴰⵍ ⵏⵏⵙ ⴳⵔ ⵜⴰⵙⴹⵚⴰ ⴷ ⴹⵕⴰⵎⴰ, ⴷ ⵙⴳ ⵉⴳⵉⵜⵏ ⵏⵏⵙ ⵉⵅⴰⵜⴰⵔⵏ:

ⴳ ⴼⵕⴰⵏⵚⴰ: ⴰⵙⴰⵔⵓ «Chouchou» (ⵛⵓⵛⵓ) ⵏⵏⴰ ⴳ ⵉⴷⵔⴰ ⴳ ⵜⵉⵔⵔⴰ, ⴷ ⵜⵎⵍⵉⵍⵜ ⵏⵏⵙ ⴳ ⵓⴳⵣⵣⵓⵎ ⵡⵉⵙ ⵙⵉⵏ ⵏ «La Vérité si je mens!» (ⵜⵉⴷⵜ ⵉⵖ ⵙⴽⵔⴽⵙⵖ!), ⴷ ⵓⵙⴰⵔⵓ «La Doublure» (ⵜⴰⵏⴰⴷⴼⵓⵜ).  ⴷ ⵉⵙⵙⵓⴼⵖ ⴰⵡⴷ ⴰⵙⴰⵔⵓ ⵏⵏⵙ ⴰⵎⵣⵡⴰⵔⵓ «Coco» (ⴽⵓⴽⵓ).

ⴳ ⵎⴰⵔⵉⴽⴰⵏ: ⵉⴷⵔⴰ ⴳ ⵉⵙⵓⵔⴰⵏⵖ ⵉⴼⵉⵍⵎⵏ ⵏ ⵉⵎⵙⵙⵓⴼⵖⵏ ⵉⵎⵇⵇⵔⴰⵏⵏ ⴰⵎ ⵡⵓⴷⵉ ⴰⵍⴰⵏ ⴳ «Midnight in Paris» ⴷ ⵙⵜⵉⴼⵏ ⵙⴱⵉⵍⴱⵉⵔⴳ ⴳ «ⵜⵉⵎⵙⴽⵙⴰⵍⵉⵏ ⵏ ⵜⴰⵏ ⵜⴰⵏ».

ⵜⵉⴼⵙⵉⵔⵉⵏ ⵜⵉⵎⴰⵢⵏⵓⵜⵉⵏ: ⵉⵙⴽⵔ ⵜⵓⴳⴷⵜ ⵏ ⵜⴼⵙⵉⵔⵉⵏ ⵖⴼ "ⵜⴰⴷⴰⴱⵓⵜ ⵏ ⵏⵉⵜⴼⵍⵉⴽⵙ" ⴰⵎ «American Dream» ⴷ «Huge in France».

ⴰⵙⵏⴼⵍ ⵏⵏⵙ ⴰⵏⵉⵎⴰⵏ: ⴳ ⵓⵙⴰⵔⵓ ⵏⵏⵙ ⴰⵏⴳⴳⴰⵔⵓ «ⵇⵇⵉⵎ ⵙⵓⵔ ⵢⴰⵏ ⵉⵎⵉⴽⴽ» (2022), ⴰⵔ ⵉⵜⵜⴰⵍⵙ ⵉ ⵜⵙⴽⵏⵉⴷⵉⵔⵜ ⵏⵏⵙ ⴷ ⵜⵏⵢⵓⴷⴷⵓⵜ ⵏⵏⵙ ⵜⴰⵏⵉⵎⴰⵏⵜ ⵏⵏⴰ ⵜ ⵢⵉⵡⵉⵏ ⴰⴷ ⵉⴽⵛⵎ ⵜⴰⵎⴰⵙⵉⵃⵉⵜ ⵜⴰⴽⴰⵜⵓⵍⵉⴽⵉⵜ.

 ⵜⵓⴷⵔⵜ ⵏⵏⵙ ⴷ ⵜⴰⵏⵏⴰⵢⵉⵏ ⵏⵏⵙ 
ⵉⵣⴷⵉ ⵊⴰⴷ ⵍⵎⴰⵍⵃ ⴷ ⴽⵔⴰ ⵏ ⵉⵡⵔⵉⴽⵏⵏ ⵉⵜⵜⵡⴰⵙⵙⵏⵏ, ⴷ ⵖⵓⵔⵙ ⵙⵉⵏ ⵡⴰⵔⵔⴰⵡⵏ: ⵏⵡⵉ ⵙⴳ ⵜⵙⵎⴷⴰⵢⵜ ⴰⵏ ⴱⵔⵓⵛⵉ, ⴷ ⵕⴰⴼⴰⵢⵉⵍ ⵙⴳ ⵛⴰⵕⵍⵓⵟ ⴽⴰⵙⵉⵔⴰⵖⵉ, ⵜⴰⴳⵍⵍⵉⴷⵜ ⵏ ⵎⵓⵏⴰⴽⵓ. ⵉⵜⵜⵡⴰⵙⵙⵏⵏ  ⴱⴰⵀⵔⴰ ⵙ ⵓⵄⵔⴰⵎ ⵏⵏⵙ ⵉⴷⵓⵙⵏ ⵉ ⵜⵎⴰⴳⵉⵜ ⵏⵏⵙ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ, ⵜⵍⵍⴰ ⵖⵓⵔⵙ ⵢⴰⵜ ⵜⴳⵎⵎⵉ ⴳ ⵓⴹⵡⵡⴰⵕ ⵏ ⵜⵎⵥⵉ ⵏⵏⵙ ⴳ ⵜⴳⵎⵎⵉ ⵜⵓⵎⵍⵉⵍⵜ ⴷ ⵜⴷⴷⵔ ⵜⵡⵊⴰ ⵏⵏⵙ ⵖⵉⵏⵏ. ⴰⵔ ⴱⴷⴷⴰ ⵉⵜⵜⵙⴷⴷⵉⴷ ⵖⴼ ⵜⵎⴰⴳⵉⵜ ⵏⵏⵙ, ⴷ ⴰⵔ ⵉⵜⵜⵉⵏⵉ ⵎⴰⵙ ⵓⵔ ⴷⴰⵔⵙ ⵉⵍⵍⵉ ⴰⵡⴷ ⵢⴰⵜ ⵜⵣⴷⴰⵢⵜ ⴰⴽⴷ ⵉⵙⵕⴰⵢⵉⵍ .

 ⵉⵣⵖⴰⵏⵏ ⴷ ⵉⵎⵚⵉⵕⵉⴹⵏ 
ⵉⵎⵎⴰⴳⴳⴰⵔ ⵊⴰⴷ ⵍⵎⴰⵍⵃ ⵉⵎⵔⴷⴰⵢⵏ ⵉⵎⵢⴰⴹⴼⴰⵕⵏ ⵏ ⵜⵎⵅⵅⴰⵔⵜ ⵜⴰⵥⵓⵕⴰⵏⵜ, ⵙⵍⴰⵡⴰⵍ ⴰⴽⴽⵯ ⵜⵉⵍⵍⵉ ⴷ ⵢⵓⵛⴽⴰⵏ ⵙⴳ ⵢⴰⵜ ⵜⴱⴰⴷⵓⵜ ⴳ ⵢⵓⵜⵢⵓⴱ ⵓⵔ  ⵉⵜⵜⵡⴰⵙⵙⵏⵏ ⵍⵍⵉ ⵉⴳⴰⵏ ⵙ ⵢⵉⵙⵎ «CopyComic»** ⵏⵏⴰ ⵉⵙⴽⵔⵏ ⵉⴱⵉⴷⵢⵓⵜⵏ ⵜⵙⵎⵣⴰⵣⴰⵍ ⴳⵔ ⵜⵎⵙⴹⵚⴰⵢⵉⵏ ⵏⵏⵙ ⴷ ⵉⴳⵉⵜⵏ ⵏ ⵉⵎⵙⴹⵚⴰⵢⵏ ⵢⴰⴹⵏⵉⵏ, ⵙⵍⴰⵡⴰⵏ ⴰ

ⴽⴽⵯ ⵡⵉⴷⴰ ⵏ ⵎⴰⵔⵉⴽⴰⵏ ⵏ ⵓⴳⴰⴼⴰⵢ. ⵉⵔⴰⵔ ⵍⵎⴰⵍⵃ ⵙ ⵉⵟⵏⵏⵥ ⵉⵍⵎⵎⴰ ⵉⵙⴽⵔ ⵉⵎⵚⵉⵕⵉⴹⵏ ⴰⴼⴰⴷ ⴰⴷ ⵜⵜⵉⴽⴽⴰⵙⵏ ⵉⴱⵉⴷⵢⵓⵜⵏ ⴰⵏⵏ, ⵎⴰⵛⴰ ⵜⴰⵙⵓⵔⵉⴼⵜ ⴰⴷ ⵜⵙⴽⵔ ⵢⴰⵏ ⵢⵉⴹⵉⵚ ⴰⵏⵎⴳⴰⵍ ⴼⵍⵍⴰⵙ(ⵉⴹⵉⵚ ⵏ ⵙⵜⵔⴰⵢⵙⴰⵏⴷ) ⴷ ⵉⵙⵔⴳ ⵎⴰⵢⴰⵏⵏ ⴰⵢⵍⵍⵉⴳ ⵏⵉⵜ ⴱⴰⵀⵔⴰ ⴼⵍⵍⴰⵙ ⴳⴳⵓⵜⵏ ⵉⵎⵔⴷⴰⵢⵏ ⵙ ⵢⴰⵜ ⵜⵖⴰⵔⴰⵙⵜ ⵢⴰⵜⵜⵓⵢⵏ.

 ⵉⴳⵉⵜⵏ ⵏⵏⵙ 
ⴳ ⵍⴰⴼⵍⴰⵎ :

 ⵎⴰⵏⵉⴼⵉⵍ ⴳ 1994 , ⵉⴳⴰ ⵢⵏ ⵓⴼⵉⵍⵎ ⴰⵇⵓⴹⴰⴹ .
 ⴰⵏⵙⵓⴼ ⴰ ⴰⵏⵢⴰ! 1996 , ⵜⵉⵍⴰⵍⵜ ⵏ ⵄⵍⵉⵍⵓ .
 ⵜⵓⴷⵔ ⵉ ⵜⴳⴷⵓⴷⴰ 1997 , ⵜⵉⵍⴰⵍⵜ ⵏ ⵓⵏⵟⵡⴰⵏ .
 ⴰⵍⴰⵡⴰⵢ ⵏ ⵜⵓⴷⵔⵜ  1998 , ⵜⵉⵍⴰⵍⵜ ⵏ ⵎⴰⵏⵣⴰⵜⵓ .
 ⴰⵔ ⵏⵙⴽⴰⵔ ⴰⵢⵍⵍⵉ ⵙ ⵏⴻⵏⵏⴰ  1999 , ⵜⵉⵍⴰⵍⵜ ⵏ ⵜⵉⵔⵉ .
 ⴰⴱⴰⵇⵛⵉⵛ 1999 , ⴰⴼⵉⵍⵎ ⴰⵇⵓⴹⴰⴹ .
 ⵜⵓⴷⵔⵜ ⵜⵉⵙ ⵙⵏⴰⵜ 2000 , ⵜⵉⵍⴰⵍⵜ ⵏ ⵍⵢⵓⵏⵉⵍ .
 ⵜⵉⴷⵜ ⵉⵖ ⵜⵙⴽⵔⴽⵙ !(ⴰⴳⵣⵣⵓⵎ ⵡⵉⵙ ⵙⵉⵏ) 2001 , ⵜⵉⵍⴰⵍⵜ ⵏ ⴷⵓⴼ ⵎⵉⵎⵔⴰⵏ .
 ⵜⵉⵙⵓⵔⴰ ⵏ ⵜⵀⵉⵔⵉⵜ 2003 .
 ⵛⵓⵛⵓ 2003 . ⵜⵉⵍⴰⵍⵜ ⵏ ⵛⵓⵛⵓ .
 ⵓⵔ ⵉⵍⵉ ⴰⵜⵉⴳ 2006 , ⵜⵉⵍⴰⵍⵜ ⵏ ⵊⴰⵏ .
 ⴽⵓⴽⵓ 2009 , ⵜⵉⵍⴰⵍⵜⵜ ⵏ ⴽⵓⴽⵓ .
 ⵎⵔⴰⵡ ⵜⵙⴷⴰⴷⵉⵏ ⴳ ⵎⵉⵔⵉⴽⴰⵏ 2014 , ⵏⵜⵜⴰ ⴰⴷ ⵉⴳⴰⵏ ⴰⵎⵙⵙⵓⴼⵖ ⴷ ⵓⵎⵙⵢⴰⴼⵓ ⴷ ⵓⵎⴰⵔⴰ ⵏ ⵙⵙⵉⵏⴰⵔⵢⵓ ⴰⴷ . (ⴰⵙⵉⵔⴰ ⵓⵏⵜⵉⵎ ⴰⵜⵉⵍⵉⴼⵉⵣⵢⵓⵏⵉ ) .
 ⴰⵍⵉⴱⵉ ⴷⵓⵜ ⴽⵓⵎ (ⴰⴳⵣⵣⵓⵎ ⵡⵉⵙ ⵙⵉⵏ) 2023 . ⵜⵉⵍⴰⵍⵜ ⵏ ⵃⴰⴼⵉⴹ .
 ⴳ ⵓⵜⵉⵍⵉⴼⵉⵣⵢⵓⵏ :

 ⴰⴽⵜⵜⴰⵢ ⵏ ⵜⵍⴰⵍⵉⵜ ⴳ ⴱⴰⵖⵣ ⴱⴰⵏⵉ 1997 .
 ⵙⵏⴰⵜ ⵜⵙⵔⴰⴳⵉⵏ ⵏ ⵜⴰⴹⵚⴰ ⴰⴽⴷ ⵊⴰⴷ ⵍⵎⴰⵍⵃ 2010 .
 ⵎⵕⵕⴰⴽⵛ ⵜⴰⴹⵚⴰ 2011 ⴷ 2012 ⴷ 2015 .
 ⵀⵀⵀⵀ: ⵡⴰⵏⵏⴰ ⵉⴹⵚⵚⴰⵏ ⴰⴷ ⵉⴼⴼⵖ 2023 .

ⴳ ⵓⵎⵣⴳⵓⵏ :

 ⵡⴰⵢⵢⴰⴹ ⵉⴳⴰ ⵜ ⵏⴽⴽ 2008 .
 ⴱⴰⴱⴰ ⵉⴳⴳⵉ ⵏ ⵜⵎⵙⵓⵍⵜ 2011 .
 ⴱⵉⵔⵏⴰⴷⵉⵜ ⴷⵉ ⵍⵓⵕⴹ ( ⵜⴰⵎⵣⴳⵓⵏⵜ ⵏ ⵜⵥⵥⵓⴳⵏⴰ ) 2019 .

ⴰⵙⵉⵡⴹ ⴰⴳⵕⴹⴰⵏ :

 ⴰⴼⵉⵍⵎ ⵏ ⵜⵣⵣⵡⵉⵜ 2007 .
 ⵏⴽⴽ ⴰⴷ ⵉⴳⴰⵏ ⴰⵎⵅⵉⴱ 2010 .
 ⴰⵖⵥⵏ ⴳ ⴱⴰⵔⵉⵣ 2011 .
 ⵏⴽⴽ ⴰⴷ ⵉⴳⴰⵏ ⴰⵎⵅⵉⴱ 2017 .
 ⵏⴽⴽ ⴰⴷ ⵉⴳⴰⵏ ⴰⵎⵅⵉⴱ 2024 .

 ⵉⵙⵎⵖⵔⵏ ⴷ ⵜⵙⵎⵖⵓⵔⵉⵏ 

 ⵢⵓⵎⵥ ⵊⴰⴷ ⵍⵎⴰⵍⵃ ⵢⴰⵏ ⵓⵙⵙⵎⵖⵔ ⴰⵎⵇⵇⵔⴰⵏ ⴳ ⵜⵡⴰⴷⴰ ⵏⵏⵙ, ⴷ ⵢⵓⵎⵥ ⴽⵉⴳⴰⵏ ⵏ ⵜⵙⵎⵖⵓⵔⵉⵏ ⴷ ⵜⵎⴰⴷⴰⵢⵉⵏ ⵜⵉⵅⴰⵜⴰⵔⵉⵏ, ⵙⴳⵉⵙⵏ:
 ⵜⴰⵎⴰⴷⴰⵢⵜ ⵏ ⵜⵥⵓⵕⵉⵡⵉⵏ ⴷ ⵜⵙⴽⵍⴰ ⴰⵡⴼⵕⴰⵏⵚ, ⵙⵏⴰⵜ ⵜⵉⴽⴽⴰⵍ (ⵙ ⵜⵙⴽⵯⴼⵍⵜ ⵏ ⵓⵎⵏⴰⵢ ⵉⵍⵎⵎⴰ ⵙ ⵓⴼⵙⵢⴰⵏ).
 ⵏⵉⵛⴰⵏ ⴽⵉⴱⵉⴽ ⴰⵏⴰⵎⵓⵔ  ⵙⴳ ⴽⴰⵏⴰⴷⴰ.
 ⴷ ⵜⵓⴳⴷⵜ ⵏ ⵜⵙⵎⵖⵓⵔⵉⵏ ⵙⴳ ⴷⴰⵔ ⵜⵎⵔⵙⴰⵍ  ⴼⵕⴰⵏⵚⴰ .

 ⵥⵕ ⵓⴳⴳⴰⵔ 

 ⵜⴰⵙⴽⵍⴰ
 ⴰⵎⵣⴳⵓⵏ
 ⵜⴰⵎⴰⵣⵉⵖⵜ

 ⵉⵙⴰⵖⵓⵍⵏ